**ŠPORTSKIM ZAJEDNICAMA**

Ur.br: 0501-22-088

Zagreb, 18. veljače 2022.

**Predmet: Poziv za dostavu prijedloga korisnika programa**

**Od športske škole do olimpijskih igara u 2022. godini,**

**dostavlja se**

Hrvatski olimpijski odbor poziva športske zajednice da dostave prijedlog korisnika programa Od športske škole do olimpijskih igara. Prijedlozi se podnose temeljem Pravila za provedbu programa Od športske škole do olimpijskih igara ur.br: 1826/21 od 9. prosinca 2021. godine i u skladu s uvjetima iz ovoga Poziva.

Prijedlog mora sadržavati sljedeću programsku dokumentaciju:

* + **Obrazac 1. Programski zahtjev**
  + **Obrazac 2. Troškovnik**
  + **Obrazac 3. Opis programa**
  + **original ponude koja glasi na korisnika i važeća je minimalno 120 dana, ako je moguće i duljeg roka.** (Ovim putem molimo sve korisnike da sa potencijalnim dobavljačima koji imaju mogućnost, dogovore da ponuda vrijedi i više od 120 dana (150 dana) kako bi financijska realizacija bila u zadanim rokovima, sa dospijećem plaćanja robe do 60 dana po isporuci iste.)

Dužnosti športske zajednice:

* Športska zajednica ima dužnost i obavezu provjeriti istinitost navoda u programskom zahtjevu i tek kad utvrdi da je sve u redu pristupiti razmatranju istoga i njegovom kandidiranju prema Hrvatskom olimpijskom odboru.
* Športska zajednica ima dužnost i obavezu nadzirati provedbu programa kojemu je odobrena novčana potpora.
* Športska zajednica ima dužnost i obavezu dostaviti izvješće o ostvarenim rezultatima u roku od 30 dana od dana uplate novčane potpore, te preslike računa i dostavnice/otpremnice.

**Rok za podnošenje prijedloga je 15.4.2022. godine,** koji bi se trebao nalaziti na pečatu poštanske marke. U slučaju dostave na ruke rok je također 15.4.2022. godine do 15:00 sati.

Prijedlog mora biti dostavljen u originalu na adresu:

Hrvatski olimpijski odbor

Ured za programe lokalnog športa

Za program Od športske škole do olimpijskih igara

Trg Krešimira Ćosića 11

10000 Zagreb

Prijedlozi poslani drugim putem (faksom ili e-poštom) ili dostavljeni na drugu adresu neće biti razmatrani.

Jedna športska zajednica može imati više različitih prijedloga i slati u jednoj omotnici, tada molimo da svaki pojedini prijedlog bude zasebno uvezen.

Dio programskih aktivnosti Hrvatskog olimpijskog odbora koji se odnosi na poticanje razvoja i unapređenje športa u zajednicama provodi se već dulji niz godina. Između ostaloga, tim se aktivnostima pozitivno utječe na stvaranje uvjeta za rad sa djecom u športu. U tom smislu je pružena potpora brojnim športskim projektima na način da je sufinancirana nabava prvenstveno športskih sprava i opreme, te odjeće i obuće. Hrvatski olimpijski odbor je glavnu ulogu dao športskim zajednicama koje su pripremile i dostavljale svoje prioritetne prijedloge, pa su potporu češće i više dobivale one športske zajednice koje su pripremale i dostavljale svoje prijedloge u skladu sa zadanim kriterijima. O tome će ovisiti i realizacija programa u 2022. godini.

S poštovanjem,

Pomoćnik glavnog tajnika Glavni tajnik

za programe lokalnog športa Hrvatskog olimpijskog odbora

prof. Hrvoje Balen mr.sc. Siniša Krajač

U privitku:

- Pravila za provedbu programa Od športske škole do olimpijskih igara

- Službeni obrasci PZ HOO-a (1 – 3)

- Obrazac programsko izvješće

Na znanje:

- članovima Odbora LŠZ